3. การประกอบธุรกิจของแต่ละสายผลิตภัณฑ์

  3.1 ผลิตภัณฑ์หรือบริการ

ธุรกิจกองทุนรวมระดมเงินจากนักลงทุนโดยทั่วไป
ธุรกิจกองทุนส่วนบุคคลรับบริหารจัดการเงินของลูกค้าตามความประสงค์
ส่วนธุรกิจกองทุนสำรองเลี้ยงชีพ เงินลงทุนเป็นเงินสมทบที่ลูกจ้างและนายจ้างส่งเข้ากองทุน
การจัดหาผลิตภัณฑ์หรือบริการนั้น
บริษัทจะเน้นการจัดหาผลิตภัณฑ์ที่หลากหลายครอบคลุมผลิตภัณฑ์ทางการเงินระดับโลก
และการให้บริการที่สร้างประสบการณ์ที่ดีแปลกใหม่ให้กับลูกค้าเป้าหมาย
ปัจจัยสำคัญที่สุดในการบริหารกองทุน ได้แก่ บุคลากรด้านการจัดการกองทุนที่มีความรู้ ความสามารถ
และความเชี่ยวชาญ ตลอดจนระบบปฏิบัติการ การบริหารความเสี่ยง และเทคโนโลยีต่างๆ
ที่เกี่ยวข้องกับการจัดการกองทุนที่มีประสิทธิภาพ โดยยึดหลักธรรมมาภิบาลที่ดีเป็นสำคัญ

ทั้งนี้ ในการจัดการกองทุน ผู้จัดการกองทุนทุกคน
เป็นผู้ที่มีคุณวุฒิและประสบการณ์ตามมาตรฐานที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
(สำนักงาน ก.ล.ต.) และได้รับความเห็นชอบจากสำนักงาน ก.ล.ต.ให้ปฏิบัติหน้าที่ผู้จัดการกองทุน

 การจัดการกองทุนรวม

ณ สิ้นปี 2554 บริษัทมีกองทุนรวมภายใต้การจัดการทั้งสิ้น 118 กองทุน
มีมูลค่าทรัพย์สินสุทธิรวมทั้งสิ้น 155,476 ล้านบาท

 กองทุนรวมจำนวน 118 กองทุนประกอบด้วย

-   กองทุนรวมในประเทศ (Local Mutual Fund) 61 กองทุน มีมูลค่าทรัพย์สินสุทธิรวม
    27,954ล้านบาท แยกได้เป็นกองทุนรวมตราสารแห่งทุน (Equity Fund) 22 กองทุน
    กองทุนรวมผสม (Balanced Fund) 1 กองทุน   กองทุนรวมผสมแบบยืดหยุ่น (Flexible
    Portfolio Fund)  14กองทุน  กองทุนรวมหน่วยลงทุนกองทุนรวมอสังหาริมทรัพย์ 1
    กองทุน (Fund of Funds) กองทุนรวมตราสารแห่งหนี้ (Fixed Income Fund) 12
    กองทุน กองทุนรวมตลาดเงิน (Money Market Fund) 1 กองทุน
      กองทุนรวมเพื่อการเลี้ยงชีพ (Retirement Mutual Fund) 6 กองทุน  
    และกองทุนรวมหุ้นระยะยาว (Long term Equity Fund)  4 กองทุน

-   กองทุนรวมที่ลงทุนในต่างประเทศ 33 กองทุน มีมูลค่าทรัพย์สินสุทธิรวม 12,494 ล้านบาท

-   กองทุนรวมต่างประเทศ (Country Fund) จำนวน 2 กองทุน มีมูลค่าทรัพย์สินสุทธิรวม
    6,742 ล้านบาท เป็นกองทุนรวมประเภทตราสารแห่งทุน (Equity Fund) 2 กองทุน

-   กองทุนรวมอสังหาริมทรัพย์ (Property Fund) จำนวน 18 กองทุน มีมูลค่าทรัพย์สินสุทธิรวม
    18,848 ล้านบาท ได้แก่ กองทุนรวมอสังหาริมทรัพย์ (กอง 1) 5 กองทุน  กองทุนรวม

  อสังหาริมทรัพย์เพื่อแก้ไขปัญหาในระบบสถาบันการเงิน  (กอง 2)  6 กองทุน
  และกองทุนรวมอสังหาริมทรัพย์และสิทธิเรียกร้อง (กอง 4)   7  กองทุน

-   กองทุนรวมพิเศษ ประเภท Private Equity จำนวน 3 กองทุน 
    มีมูลค่าทรัพย์สินสุทธิรวม 6,312 ล้านบาท คือกองทุนเพื่อการร่วมลงทุน
    กองทุนเปิดเพื่อพัฒนาและฟื้นฟูกิจการที่ได้รับผลกระทบจากสึนามิ  และกองทุนเปิดเอ็มเอฟซี
    เอนเนอร์จี ฟันด์

-   กองทุนรวมวายุภักษ์ หนึ่ง จำนวน 1 กองทุน มีมูลค่าทรัพย์สินสุทธิรวม  83,126  ล้านบาท

ส่วนแบ่งตลาดกองทุนรวมทุกประเภทของบริษัทเทียบเท่าประมาณร้อยละ 7.44  
ของมูลค่าทรัพย์สินสุทธิทั้งระบบประมาณ 2,082,756 ล้านบาท เป็นอันดับ 4
จากจำนวนบริษัทจัดการ 23 ราย 

กองทุนรวมที่จัดตั้งขึ้นใหม่ในปี 2554 มีทั้งสิ้น 23 กองทุน มีมูลค่าทรัพย์สินสุทธิรวม 14,344
ล้านบาท ณ วันจดทะเบียนกองทรัพย์สินของแต่ละกองทุน ประกอบด้วย
กองทุนรวมตราสารหนี้ที่ลงทุนในและต่างประเทศ  12 กองทุน  
กองทุนรวมผสมแบบไม่กำหนดสัดส่วนการลงทุนในตราสารแห่งทุนที่มีลักษณะ Target Fund
ลงทุนในและต่างประเทศ 9 กองทุน กองทุนรวมที่ลงทุนในต่างประเทศ 1 กองทุน
และกองทุนรวมอสังหาริมทรัพย์ 1 กองทุน นอกจากนี้ ปี 2554
บริษัทประสบความสำเร็จในการบริหารกองทุนประเภท Target Fund
โดยผู้ถือหน่วยลงทุนได้รับผลตอบแทนตามเงื่อนไขในการจัดตั้งกองทุนรวมทั้งสิ้น 3 กองทุน
มูลค่าทรัพย์สิน 612 ล้านบาท

การจัดการกองทุนสำรองเลี้ยงชีพ

ณ สิ้นปี 2554 บริษัทมีจำนวนกองทุนสำรองเลี้ยงชีพภายใต้การจัดการทั้งสิ้น 33 กองทุน
นายจ้างจำนวน 591 ราย และสมาชิกกองทุนจำนวน 179,487 ราย รวมมูลค่ากองทุนเท่ากับ
85,768 ล้านบาทคิดเป็นส่วนแบ่งตลาดประมาณร้อยละ 13.94
ของมูลค่ากองทุนสำรองเลี้ยงชีพทั้งระบบซึ่งเท่ากับ 615,259 ล้านบาท หรือเป็นอันดับที่ 2
จากจำนวนผู้จัดการกองทุนสำรองเลี้ยงชีพที่ได้รับอนุญาตทั้งสิ้น 19 ราย

นอกเหนือจากการบริหารกองทุนสำรองเลี้ยงชีพให้สมาชิกได้รับประโยชน์สูงสุดแล้ว
เอ็มเอฟซียังเน้นในเรื่องความมั่นคงของกองทุนและการให้บริการที่สะดวกรวดเร็วและง่ายต่อการปฏิบัติ
ทั้งแก่นายจ้าง  คณะกรรมการกองทุนและสมาชิกของกองทุน
ที่สำคัญเอ็มเอฟซีมีความชำนาญและประสบการณ์ด้านการบริหารกองทุนสำรองเลี้ยงชีพรูปแบบ
master fund
เพื่อสนองตอบความต้องการของสมาชิกกองทุนสำรองเลี้ยงชีพที่ประสงค์จะเปิดโอกาสให้สมาชิกเลือกแผนการลงทุนด้วยตนเอง 
(employee’ s choice)  โดยเอ็มเอฟซีจัดเตรียมนโยบายการลงทุน (sub fund)
ให้สมาชิกเลือก ทั้งตราสารการเงิน ตราสารหนี้ ตราสารทุน การลงทุนในตราสารทางเลือก
ทั้งในและต่างประเทศ รวมถึงการ

ลงทุนผ่านทองคำ และอิสลามิก
อีกทั้งยังมีช่องทางที่หลากหลายให้สมาชิกกองทุนสามารถตรวจสอบข้อมูลกองทุนได้ตลอด 24 ชั่วโมง
ผ่านอินเตอร์เน็ตและระบบโทรศัพท์อัตโนมัติ

 

 การจัดการกองทุนส่วนบุคคล

ณ สิ้นปี 2554 บริษัทมีกองทุนส่วนบุคคล ภายใต้การจัดการ 28 กองทุน มูลค่าทรัพย์สินสุทธิรวม
27,335 ล้านบาท ส่วนแบ่งตลาดประมาณร้อยละ 8.64 ของมูลค่ากองทุนส่วนบุคคลทั้งระบบ
ซึ่งกองทุนส่วนบุคคลทั้งระบบ เท่ากับ 316,516 ล้านบาท หรือเป็นอันดับที่ 5
จากจำนวนผู้จัดการกองทุนส่วนบุคคลที่ได้รับอนุญาตทั้งสิ้น 23 ราย

กองทุนส่วนบุคคลที่จัดตั้งขึ้นใหม่ในปี 2554 มีทั้งสิ้น 6 กองทุน โดยมีมูลค่าทรัพย์สินสุทธิรวม
1,141.64 ล้านบาท และ ณ สิ้นปี 2554 ลูกค้าใหม่ และลูกค้าเดิม จำนวน 22 กองทุน
ให้ความไว้วางใจกับบริษัทในการบริหารกองทุนอย่างต่อเนื่อง

ในปีนี้บริษัทได้สนับสนุนและส่งเสริมรูปแบบการบริหารจัดการ Private Wealth มากขึ้นกว่าเดิม
เพื่อสนองตอบความต้องการของนักลงทุน

  3.2 การตลาด

-   ลูกค้าเป้าหมาย บริษัทให้ความสำคัญต่อผู้ถือหน่วยลงทุนของกองทุนรวมทั้งที่เป็น

บุคคลธรรมดาและลูกค้าสถาบัน สำหรับบุคคลธรรมดานั้น
บริษัทเน้นกลุ่มเป้าหมายที่เป็นนักลงทุนที่ต้องการทางเลือกใหม่ที่นอกเหนือจากการการออม

 สำหรับลูกค้าสถาบัน บริษัทเน้นทั้งกลุ่มสถาบันภาครัฐและภาคเอกชน โดยกลุ่มภาครัฐได้ให้ความสำคัญทั้งภาคราชการและรัฐวิสาหกิจ 

-   ลักษณะของลูกค้า

ณ วันที่ 31 ธันวาคม 2554 บริษัทมีผู้ถือหน่วยลงทุนของกองทุนรวมที่อยู่ภายใต้การจัดการรวมทั้งสิ้น
93,283 ราย เป็นบุคคลธรรมดา 91,981 รายหรือร้อยละ 98.60 และเป็นนิติบุคคล 1,302ราย
หรือร้อยละ 1.40

  สำหรับลูกค้ากองทุนสำรองเลี้ยงชีพภายใต้การจัดการ ณ วันที่ 31 ธันวาคม 2554 มี

จำนวนนายจ้าง 591 ราย สมาชิก 179,487 ราย จำนวนกองทุน 33 กองทุน

สำหรับลูกค้ากองทุนส่วนบุคคล ณ วันที่ 31 ธันวาคม 2554 ลูกค้าหลักเป็นกลุ่มสถาบันซึ่งมีทั้งภาครัฐ
ภาคเอกชน และสหกรณ์ออมทรัพย์ จำนวนกองทุน 15 กองทุน ส่วนที่เหลือเป็นลูกค้าบุคคลธรรมดา
จำนวน 13 กองทุน

จำนวนและมูลค่ากองทุนรวม ( ณ วันที่ 30 ธันวาคม 2554)

  -------------------------- ------------ ----------- ------------ -----------
                             ทั้งระบบ                   บลจ. เอ็มเอฟซี 
                                                      จำกัด (มหาชน) 

                             จำนวนกองทุน   ล้านบาท      จำนวนกองทุน   ล้านบาท

  1. กองทุนรวมในประเทศ        819          1,318,860   64           34,266

  2.                         365          329,835     33           12,494
  กองทุนรวมที่ลงทุนในต่างประเทศ                                         

  3. กองทุนรวมต่างประเทศ       9            8,886       2            6,742

  4. กองทุนรวมอสังหาริมทรัพย์     106          258,923     18           18,848

  5. กองทุนรวมวายุภักษ์ หนึ่ง      1*           166,252     1*           83,126

   ส่วนแบ่งตลาด                                         7.44%        
  -------------------------- ------------ ----------- ------------ -----------

* บริษัทหลักทรัพย์จัดการกองทุน เอ็มเอฟซี จำกัด (มหาชน) และบริษัทหลักทรัพย์จัดการกองทุน
กรุงไทย จำกัด (มหาชน) ร่วมกันบริหาร

จำนวนและมูลค่ากองทุนสำรองเลี้ยงชีพ ( ณ วันที่ 31 ธันวาคม 2554)

  --------------------- ----------- --------------------------------------
                        ทั้งระบบ      บลจ. เอ็มเอฟซี จำกัด (มหาชน)

  จำนวนกองทุน (กองทุน)    467         33

  จำนวนสมาชิก (ราย)      2,455,554   179,487

  จำนวนนายจ้าง (ราย)     12,049      591

  ขนาดกองทุน (ล้านบาท)    615,259     85,768

  ส่วนแบ่งตลาด                        13.94%
  --------------------- ----------- --------------------------------------

จำนวนและมูลค่ากองทุนส่วนบุคคล ( ณ วันที่ 31 ธันวาคม 2554)

  --------------------- ----------- --------------------------------------
                        ทั้งระบบ      บลจ. เอ็มเอฟซี จำกัด (มหาชน)

  จำนวนกองทุน (กองทุน)    1,687       28

  ขนาดกองทุน (ล้านบาท)    316,516     27,335

  ส่วนแบ่งตลาด                        8.64%
  --------------------- ----------- --------------------------------------

4. การวิจัยและการพัฒนา

ประกาศของคณะกรรมการตลาดทุน ที่ ทจ. 11/2552 เรื่อง หลักเกณฑ์
เงื่อนไขและวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้